text: Jerry Lucena bliver i Esbjerg
  01 april 2014 kl. 12.56
  Esbjerg fB har forlænget kontrakten med Jerry Lucena.
  Næsten 15 år efter sin debut for Esbjerg fB har Jerry Lucena og EfB forlænget aftalen med hinanden, så den nu gælder til 30. juni 2015.
  Jerry Lucena er 33 år.
  Efter nogle år i AGF vendte han i 2012 tilbage til Esbjerg.
  - Jerry har i denne sæson vist, at han fortsat kan anvendes på flere positioner, og han yder altid en god og professionel indsats. Ud over at være en driftssikker spiller, vi til enhver tid kan stole på, er han en kulturbærer, der er rigtig god at have i truppen, siger cheftræner Niels Frederiksen.
  